
UVOD 


Reci koji pred vama stoje napisani su za 
roditelje, odgojitelje, katehete i posebno za 
mladež preko 12 godine, da uoče moralni, 
psihološki ifiziološki problem hodanja. 

Tekst je kratak kako bi ga radije uzeli i 
pročitali svi oni kojima je namijenjen. 

Problem mladih, odgoja i psihofizičkog 
dozrijevanja oduvijek privlače našu pozornost i 
nastojanje da ih se riješi. 

Prije II. svjetskog rata prevedene su s 
njemačkog jezika na hrvatski dvije knjižice 
Nikole Hartmanna: Kako sam došao na svijet, 
Zagreb, 1940. Druga knjižica namijenjena je 
roditeljima, odgojiteljima, te muškoj i ženskoj 
mladeži iznad 12 godina. 

Poznata su također dva djela za mladiće i 
djevojke od Schilgena Ti i on, Zagreb, 1939. i Ti 
i ona, Zagreb, 1944. Mnogi stariji su ih čitali. 

Nakon II. svjetskog rata o problemima 
mladih izašlo je dosta knjižica i knjiga. Od 
Clementa Pereira izašle su dvije knjižice. Jedna 
je namijenjena djevojčicama, a druga 
dječacima - četmaestogodišnjacima. 

Kako treba zdravo rasti ljubav mladića i 
djevojke tijekom upoznavanja i hodanja, opširno 

nam je pokazao svojim djelima o. Juraj Gusić. 
Djela Djevojko, znaš li ljubiti, Zagreb, 1986. što 
ih je napisao o. Gusić doživjela su već nekoliko 
izdanja. 

Svakako ne smijemo ovdje zanemariti dobro 
djelo što ga je napisao o. Ivan Fućek pod 
naslovom Predbračna ljubav, Zagreb, 1974. 

Za način prikazivanja pojedinih primjera 
koje sam susretao radeći s mladićima i 
djevojkama poslužilo mi je djelo njemačke 
književnice i primalje Lisbeth Burger U četiri 
oka, Senj, 1941. 

Zahvaljujem na primjedbama i pomoći svima 
onima koji su mi pomagali da tekst bude 
autentičan. 



U zagrljaju ljubavi mnogi su zaboravili 
na svoju budućnost... 

P O L J U P CI 




NAŠE STANJE 


Statistički podaci o broju pobačaja u 
Hrvatskoj porazni su. 

Hrvatska statistika pobačaja za jednu 
godinu jest porazna. 

Ovdje ne mislim govoriti o odgovornosti 
žene, muževa i liječnika za ova zla. Želim se 
ukratko osvrnuti na situaciju malodobnih 
djevojaka i mladića koji u tome sudjeluju. 
Mislim da treba upozoriti na početke 
moralnih katastrofe u koje upadaju malo¬ 
ljetnice, a i zrele djevojke. 

Jasan pogled na tu problematiku trebali 
bi imati ponajprije sami roditelji. Nadalje, 
mladići koji hodaju s djevojkama i same 
djevojke često ne znaju hodati tako da bi im 
ljubav rasla za vrijeme hodanja i da bi se 
pozitivan rast nastavio u braku. 

Ovdje želim iznijeti svoja zapažanja do 
kojih sam došao čitajući prijeratnu i poslije¬ 
ratnu literaturu kao i rezultate 20-godišnjeg 
rada s mladićima i djevojkama. 

Kako sam stanovito vrijeme radio sa 
srednjoškolcima, dao sam im mogućnost da 
mi postavljaju pitanja koja bi željeli da ih 
obradim na vjeronauku. 

Među ostalim pitanjima našlo se i 
ovakvo: Jeli poljubac grijeh? 

Ovdje se ne misli na one poljupce izme¬ 
đu braće, sestara, roditelja, rodbine i dobrih 
prijatelja kao i onih koji se vole. Oni se naj¬ 
češće daju u obraz, a znak su međusobne 
povezanosti, pažnje ljubavi i poštovanja. 

U pitanju su oni poljupci koje sve češće 
vidimo na filmskim i TV ekranima. Tim po¬ 
ljupcima dvoje zaljubljenih izražava svoje 
ljubavne osjećaje. Kod toga se ne ostaje 
samo na dodiru usana, već se želi postići što 
veći dodir i sluznicama usne šupljine i 
jezikom. Takvi poljupci nužno dovode i po¬ 
tiču na potpuno darivanje - duševno i 
tjelesno, što je dobro, čisto i sveto samo 
mužu i ženi u zakonitu braku. 

Suvremena medicina smatra takve 
poljupce sastavnim dijelom bračnog 
darivanja, a nikako bezazlenošću s kojom se 
može igrati. 

Odgovor na postavljeno pitanje o 
grešnosti poljupca dat će sami primjeri 
mladih koji su to iskusili i kojima je nakon 
toga jasno kako treba hodati. 


MNOGI HODAJU OVAKO!? 

1. Počeli su lijepo svirati 

Glas koncila donio je god. 1976. u broju 
25. sljedeći primjer: 

- Pred kojih petnaest godina vraćao sam 
se u suton sa Sljemena. Pokraj mene je 
prošla nepoznata djevojka. Učinilo mi se da 
čujem: Ako me ne spasiš, ubojica si mene i 
djeteta! Nisam uopće pomislio da su to riječi 
meni upućene. Tek na tramvajskoj stanici 
trgnuo sam se, osjetio sam da mi netko 
naređuje da se vratim. Nakon nepuna sata 
bio sam opet na mjestu gdje sam je susreo. 

Upravo se bila objesila na stablo, te sam 
uspio naglim skokom slomiti granu na kojoj 
se zanjihala. Umjetnim disanjem doveo sam 
je k svijesti. Prvo što je izgovorila bilo je: 
Mama, kako su počeli lijepo svirati! Nakon 
toga sam je odveo roditeljima i zaručniku. 
Bila je noseća, pred diplomom i brakom. 
Zapala je u krizu, ali se poslije sve dobro 
riješilo. - 

Vjerojatno ova djevojka nije ni mislila 
dokle će je dovesti poljubac s mladićem. Da 
je mogla znati, sigurno bi izbjegavala takve 
poljupce koji je dovedoše do ruba samo¬ 
ubojstva. 

2. Ostala je u drugom stanju 

Slušala je s ostalim djevojkama preda¬ 
vanja o hodanjima s mladićima bez polju¬ 
baca do braka. Nije poslušala. Ostala je s 
mladićem u drugom stanju. Rodila je dijete i 
dvije godine nakon rođenja djeteta došla na 
kratak razgovor u kojem je izjavila: 

- Ipak ste imali pravo da treba hodati s 
mladićima bez poljubaca do braka! - 

Nor malnim i nepokvarenim mladićima 
jasno je da bi trebalo hodati bez poljubaca 
jer oni ne mogu dijelili poljupce od odnosa. 
Djevojke barem na početku mogu dijeliti 
jedno od drugoga. Kasnije ni one to više ne 
mogu jer od kratkih poljubaca brzo prelaze 
na dulje, što mladića neobično uzbuđuje. 
Zato djevojka mora sebi uskratiti poljupce 
kako bi mladić s njom mogao mimo hodati 
bez zahtjeva za odnosima. 

Oboje trebaju znati da su poljupci sas¬ 
tavni i neodvojiv dio prave bračne ljubavi. 
Brak im je pravo i jedino mjesto. Mnoge 
žene u braku tvrde da osjećaju veću radost 
zbog poljubaca i maženja nego odnosa. Kod 
muškarca je obratno. Ako tako razmišljamo 
o tim razlikama muža i žene, onda nije ništa 
neobično da mladiću i mužu nije do poljuba¬ 
ca. Zato mladić lakše hoda s djevojkom bez 
poljubaca nego s poljupcima bez odnosa. 

3. On je terenski radnik 

On je terenski radnik. Svaka dva tjedna 
ili mjesec dana dolazi kući. Zajedno su dola- 

žili na vjeronauk. Počeli su hodati. On je 
želio poljupce. Na njezinu želju došli su na 
razgovor. On je počeo govoriti kako rijetko 
dolazi kući i da bih trebao razumjeti ako 
hodaju s poljupcima. Nisam to odobrio. Ona 
je upravo došla k meni da mu ne popustim 
jer se bojala da će stradati. 

Izgleda da ona nije ozbiljno mislila jer je 
on nakon kraćeg vremena došao i kazao da 
je ona dopuštala poljupce. Nisu nakon toga 
dugo išli i razišli su se. 

Mnoge djevojke pogrešno misle da mla¬ 
dići neće s njima hodati ako ne dozvole 
poljupce. To one po sebi sude. Djevojka 
mora mladića osvajati samo duševno. Prije¬ 
đu li na tjelesnost, njihova ljubav nužno do¬ 
življava blokadu. Ljubav raste hodanjem 
onda ako je samo duševna. Taj rast se nas¬ 
tavlja u braku kuća pridolazi i tjelesnost koja 
u zajedničkom darivanju budi nove živote. A 
svaki novi život treba i oca i majku za svoj 
zdrav i skladan razvoj. 

4. Otišao je ljut 


Slušala je predavanje da poljubac treba 
ostaviti za brak. Došla je zamolivši 
razgovor. 

- Hodam s mladićem koji je svašta pro¬ 
šao sa ženama i djevojkama. To mi je sam 
priznao. Rekao je da svaka koja mu popusti 
neće biti njegova žena. Nas dvoje hodamo s 
poljupcima i maženjima - uzbuđivanjima. 
Doveo me je gotovo do odnosa. Savjest mi 
predbacuje takvo hodanje. Što da uč inim ? - 

Ozbiljno sam je upozorio: 

- Prekidaj s poljupcima jer ćeš ti nas¬ 
tradati, a ne on. Ako mu popustiš, možeš se 
nadati da te ostavi kao i sve one druge s 
kojima je do sada griješio!- 

Nakon nekoliko dana pojavio se njezin 
mladić. 

- Zašto ste savjetovali mojoj djevojci da 
mi uskrati poljupce? Jedino poljupce imam 
od nje. Ako mi ih ubuduće uskrati, ostavit ću 

je* - 

- Ostavi je, kako te volja, ali od svoga 
savjeta ne odustajem! - 

Otišao je ljut. Ne bih se začudio da je u 
onoj žestini i nasrnuo na mene. 

Nakon nekoliko mjeseci je ostala u dru¬ 
gom stanju i bilo je dosta borbe da je ipak 
uzme. Da je ona poslušala, ne bi joj se to 
dogodilo. 

Mnoge djevojke protiv svoje savjesti po¬ 
puste mladićima bojeći se da ih ne ostave. 
To je strahovita zabluda. 

5. Na ludoj nesreći ne gradi se vlastita sreća 

Vrlo tiho je pokucala na vrata i ušla. 

- Nećete me istjerati!? 

- Pa zašto bih te istjerao?! 

Oči su joj se u trenutku napunile suzama. 

- Ostala sam u drugom stanju i pobacila! 

- Jesam li te više puta upozorio da hodaš 
bez poljubaca? 

- Jeste, ali vas nisam slušala ni po¬ 
slušala! 

- Da li si se barem ispovjedila? 

-Jesam! 

-Bog ti je oprostio! 

- Ali ja sebi ne opraštam! 

Taj odgovor me prenerazio. 

Upozorenja, opomene, poticaji i nago¬ 
varanja nisu ništa koristili. Hoće li taj udarac 
biti otrežnjenje za nju? Gorka je plaća po¬ 
ljubaca prije braka. Sjećanje na učinjeni 
abortus ostat će do smrti. Može li i taj 
mladić ostali ravnodušan nad nesrećom ove 
djevojke? Na tuđoj nesreći ne gradi se 
vlastita sreća. Koliko će takvih neodgo¬ 
vornih mladića upropasti djevojke? 


6. Kako ću ubuduće hodati? 


Došla je sama na razgovor jer je mladić 
bio odsutan. Slušala je predavanje o hoda¬ 
njima mladića i djevojaka. 

- Na predavanju ste kazali da hodamo s 
mladićima bez poljubaca! Kako ću ja ubu¬ 
duće hodati sa svojim mladićem, jer smo do 
sada hodali i s odnosima, a ne samo s 
poljupcima? 

- Hodaš li ozbiljno s njim i on s tobom? 

- Hodamo ozbiljno i namjeravamo se 
vjenčati! 

- Za slijedeći susret s njim pripremi se 
po prilici ovako. Reci mu da bi željela ubu¬ 
duće hodati s njim bez poljubaca, a to znači i 
bez odnosa do braka. Meni je teže bez 
poljubaca (ja ću sebi uskratiti poljupce), a 
tebi je teže hodati bez odnosa (njih se ti 
odreci). Prema tome, 1:1. 

- 2 : 1 za mene! - upala mi je u riječ. 

Kako 2 : 1 za tebe? - postavio sam 
joj pitanje. 

- Meni je sada teško hodati bez polju¬ 
baca i bez odnosa! objasnila mi je. 

- Ako te voli, onda će iz ljubavi prema 
tebi prihvatiti jednu žrtvu, dok ti radi njega 
prihvaćaš dvije žrtve. Brzo će vam ljubav 
porasti. Da te ne ostavi, obećaj mu da mu se 
kao žena nećeš uskraćivati, a da si sada od¬ 
nosima šokirana. Zamoli ga da on tebi kas¬ 
nije kao ženi ne uskraćuje poljupce i ma¬ 
ženja! - zaključio sam naš razgovor. 

Veliki je broj danas takvih slučajeva. 
Jedva koja djevojka ide nevina u brak. Do¬ 
lazile su mnoge djevojke u takvoj situaciji, 
kao spomenuta. Koje su poslušale i pred¬ 
ložile mladićima da ubuduće hodaju bez po¬ 
ljubaca i bez odnosa te im priznale svoju 
duševnu slomljenost dosadašnjim hodanjem, 
nisu ih mladići ostavili, nego su sve poduzeli 
da se što prije vjenčaju. 

Djevojke koje nisu poslušale i koje su i dalje 
hodale protiv svoje savjesti, priznaju da nisu 
mladići krivi, nego one same. 

7. Od sada do vjenčanja 


Došla je očajna i duševno slomljena. Za 
kratko vrijeme iznijela je svu svoju prošlost 
hodanja s mladićem. 

- Hodam dvije godine s mladićem. Os¬ 
tala sam u drugom stanju s njim. Pobacila 
sam i dobila sifilis od njega. Od sifilisa sam 
se izliječila. Kako i što dalje? 

- Voliš li još tog mladića? 

- Da, još ga uvijek volim! 

- Voli li i on još uvijek tebe? 

- Da, i on mene još uvijek voli! - odgo¬ 
vorila je bez oklijevanja. 

- Od sada do vjenčanja hodaj s njim bez 
poljubaca! - zamolio sam je. 

- Ne trebate me uvjeravati daje poljubac 
grijeh. Ja znadem da jest! - odgovorila je, 
upavši mi u riječ. 

Pokušao sam je nagovoriti da se što prije 
uda za njega kako bi skratili obostrane muke 
i teškoće. 

Ta djevojka je svoje poljupce teško i 
gorko platila. Znajući iz drugih primjera 

kako je odnosima i poljupcima djevojka 
duševno vezana uz mladića, nisam je 
savjetovao da ga ostavi, iako bi to većina 
muškaraca - očeva savjetovala svojoj kćerki. 

Odnosima djevojka sebe veže uz mladića 
vrlo jako, ali on nije lako jako uz nju vezan, 
jer bi se onda brzo i vjenčao, što nije baš 
redovita pojava u naše vrijeme i na našim 
prostorima. Nakon odnosa uglavnom se dje¬ 
vojka počinje vladati kao žena, a ne više kao 
djevojka. Počinje se vladati posjednički 
prema mladiću koji to teško podnosi. Nas¬ 
taju često velike svađe medu njima, a i ras¬ 
kidi, što djevojke teško pogađa. Djevojke 
padaju i u očaj kao što smo to vidjeli na 
nekim prethodnim primjerima. Djevojka je 
jaka dok je nevina. Moralnom česti tošću 
mijenja i popravlja mladića. Snaga joj je u 
nevinosti. 


7. Kako iz nesreće? 

Sarajevski časopis za žene Una donio je 
24. X. 1988. na str. 12 članak pod naslovom 
Bezumni čin jedne majke - Novorođenče 

bačeno u grmlje, u kojem se kaže daje Mir- 
sad Hamzić našao u grmlju kraj puta, gdje 
redovito prolazi na posao, dijete, koje je 
poplavilo od plača, hladnoće i gladi. Usta¬ 
novilo se da ga je majka prije nekoliko dana 
rodila u klinici Jezero. Izašavši iz bolnice 
ostavila gaje u grmu. 

Evo kratkog razgovora socijalne radnice 
i ove majke. 

- Zašto ste to uradili? — bilo je pitanje. 

- Morala sam izaći iz bolnice sutradan 
nakon porođaja. Moji bi inače posumnjali 
gdje sam. Vrlo su strogi i stalno me kontro¬ 
liraju. 

- Ali, kad vas ovako vide? 

- Oni nisu ni znali da sam trudna! 

-Što? 

- Nisu. Ja sam ovako povisoka i to se 
nije primijetilo. 

- Kažete da radite, pa zašto ste dijete 
ostavili? 

- Ne smijem od mojih ... Ali vidjet ću, 
možda ću ja dijete uzeti. Pisala sam momku. 

on je na radu u inozemstvu. Ako pristane da 
se vjenčamo, uzet ću dijete. 

Ako ne pristane ... 

Danica Šarić, pisac ovog članka stavila 
je podnaslov zadnjem dijelu ovog prikaza 
Kako iz nesreće? 

Na ovo bih odgovorio kako bi ta djevoj¬ 
ka i druge trebale shvatiti da je uzrok tog 
stanja nezdravo hodanje s mladićima. 

Svakako bi morale hodati čisto, tj. bez 
poljubaca. Tu su počeci takvih tragedija ne 
samo za njih nego i za djecu koja ne snose 
nikakvu krivnju. 


23 






MOŽE LI SE HODATI BEZ 
POLJUBACA? 


1. Ljubav kao temelj ognjišta 

Velika francuska katolička revija La Vie 
catotique postavila je neka pitanja djevoj¬ 
kama o braku i ljubavi. 

16-godišnja djevojka Brigitte odgovorila 

J e: v 

- Sto je za mene ljubav? Prije svega 
temelj budućega ognjišta. To je potpuno sje¬ 
dinjenje dvaju bića u jednom osjećaju i za¬ 
jedničkom idealu. Ono što me privlači 
ljubavi to je dah vječnosti, neko poniranje u 
Boga. Ne nađem li takvu ljubav, neću se ni 
udati. I mogu vam otvoreno reći da sam 
protiv seksualnih iskustava prije braka. To bi 
bilo rušenje najdubljeg smisla ljubavi. 
Nemojte misliti da sam zanesena. Ja sam 

sasvim obična djevojka i vrlo normalna. Ja 
osjećam svoje tijelo kao i svaka djevojka. 
Ali ja tražim mnogo, ja sam spremna 
obuzdati se da sačuvam svoj pojam ljubavi, 
da sačuvam samu sebe. Slobodno recite da 
sam idealist. Jesam! Ali ja sam u isto 
vrijeme realist. Ne vjerujem ni u idealizam 
bez realizma, ni u realizam bez idealizma. 
(Glas Koncila, br. 12 od 21. VI 1979., str. 
16) 

Hoće li Brigitta uspjeti ostati nevina do 
braka, tj. sačuvati svoje djevičanstvo, ovisit 
će o njezinu stavu prema poljupcima. Ne 
samo ona nego i većina djevojaka - moralno 
odgajanih - isključuje spolne odnose prije 
braka. Da bi to ostvarile, neminovno se traže 
žrtve, tj. da sebi uskraćuju do braka 
poljupce, a mladiću odnose. Gotovo većina 
djevojaka bi hodala s poljupcima, a bez od¬ 
nosa. Da se prihvati hodanje bez poljubaca, 
lakše je u praksi uvjeriti mladića nego 
djevojku. Ova obostrano prihvaćena žrtva 
rađa rastom ljubavi dvaju zaljubljenih u 
tolikoj mjeri da drugi to primjećuju. 

Normalan rast nastavlja se u braku kada 
nakon vjenčanja uz Božji blagoslov toj du¬ 
ševnoj ljubavi pridolazi i tjelesna. Baš su toj 
bračnoj ljubavi upravo poljupci sastavni dio. 



I najteža žrtva lakša je od najmanje grižnje savjesti. 


2. Umiri savjest 

Došli su oboje na razgovor. 

- Što bismo učinili? Za mjesec dana 
ćemo se vjenčati. Ovih dana je njega po¬ 
ljubac toliko uzbudio da je smatrao nedo¬ 
puštenim pričestiti se. Ni ja nisam išla na 
pričest! 

- Ukoliko smatrate da ste učinili grijeh, a 
prema vašem postupku on to smatra teškim 
prijestupom, neka se ispovijedi da smiri 
savjest. Ukoliko i ti smatraš da si kriva, 
smiri i ti savjest iskrenom ispovijeđu. Od 
sada do vjenčanja hodajte bez poljubaca i 
zagrljaja! 

Mislim da su poslušati. 

3. Spremna sam... 

Mjesec dana prije zaruka došao je mla¬ 
dić. Odmah je rekao: 

- Želio bih s vama razgovarati! 

Poznajemo se dulje vrijeme pa sam vje¬ 
rovao da će razgovor biti srdačan. 

- Hodam s djevojkom tri godine. Hodam 
prema vašem savjetu bez poljubaca. Katkada 
bih je zagrlio, ali bih sam prekinuo jer me 
zagrljaj i poljupci jako uzbude. Kroz sve to 
vrijeme nastojao sam je pripraviti za brak i 
bračni život. Kada bih joj rekao da u braku 
očekujem da se ona vlada ravnopravno, tj. 
da i ona zaželi bračno darivanje kao što ću ja 

zaželjeti, ona bi me uvijek presjekla i skre¬ 
nula razgovor na drugu temu. Odgovorite 
mi: Tko nije normalan? Ja ili ona? 

I ti i ona ste normalni! Ovu delikatnu 
poruku ona od tebe ne prima jer na tom 
području ti nisi za nju autoritet. Međutim, 
ovako kako ti osjećaš, ispravno je, tj. u bra¬ 
čnom darivanju muž i žena su ravnopravni. Tu 
ravnopravnost gotovo očekuju svi muževi, ali 
ih malo dočeka jer im žene nitko nije pripravio 
za bračnu ravnopravnost. Budući da ti 
djevojku poznajem, dovedi je na ovakav 
razgovor! 

Nakon nekog vremena došli su oboje. Bez 
mladićeve prisutnosti kratko sam djevojci 
objasnio kako Sveto pismo u 1 Kor 7, 1-5 
govori o ravnopravnosti muža i žene u braku. 
Obećala je da će se kao žena stvarno vladati 
ravnopravno prema mužu. 

- Jesi li spremna bez neugodnosti i šoka 
ovo i pred njim sada reći? 

- Spremna sam i neće mi to biti neugodno! 

- Pozovi sada njega i to mu lijepo kaži! 

- Spremna sam se ravnopravno vladati kao 
žena kako to govori Sveto pismo! 

- Kamen mi je pao sa srca! - uskliknuo je 
on spontano i veselo. 

- Da niste došli na ovaj razgovor, mučio 
bi se do smrti u bračnom životu! - rekao sam 
mu. 

Uzeli su se brzo nakon toga razgovora. 
Već su nekoliko godina u braku. Ona se 
zaista ravnopravno vlada. Zadovoljni su o- 
boje. Isplatilo im se hodanje bez poljupca. 
Mislim da im ljubav raste i sada, u braku, 
kada je i duševna i tjelesna. 



Mirom i strpljivošću moše se sve dobiti, a nesmotrenošću 
sve izgubiti. 


30 




4. Mogli bismo ovako još četiri godine 

Oboje su došli na kratki razgovor. Mla¬ 
dić je odslužio vojsku i prije toga srednju 
školu, a djevojka srednju školu i odmah se 
zaposlila. 

- Nas dvoje ozbiljno hodamo. Sada se ne 
možemo uzeti jer ja mislim ići na fakultet. 
Ne bismo se htjeli rastaviti. Što nam sav¬ 
jetujete? - počeo je on razgovor. 

- Hodajte bez poljubaca! 

Otišli su. Nakon dvije godine on se poja¬ 
vio i odmah rekao: 

- Ovako bismo nas dvoje mogli hodati 
još četiri godine! 

- Da, ako budete i dalje slušali i hodali 
bez poljubaca! Da niste poslušati, ne biste 
mogli hodati mimo ni nekoliko mjeseci! - 
primijetio sam. 

Nakon završetka njegova studija, uzeli 
su se. 

Zbog obostranih teškoća dobro je hodati 
ne više od godinu dana. ali niti manje od 6 
mjeseci. Za to vrijeme trebaju se mladić i 
djevojka duševno upoznati i uvidjeti bogat- 

stvo duše drugoga. To je sržno za zdravo 
hodanje i upoznavanje prije braka. Važan je 
elemenat da shvate kako su se zavoljeli zbog 
protivnog temperamenta, jer njemu otvore¬ 
nijem odgovara zatvorenija djevojka, i obra¬ 
tno, zatvorenijem mladiću odgovara otvore¬ 
nija djevojka. To je interesantnost cijeloga 
života. Takvi se najredovitije i uzimlju. 



Molitvu stavi u temelje svoga sadainjeg i budućeg žrvota.1 


Studentska hodanja su većinom duga. 
Moguća su uz veliku disciplinu jer je ljudska 
slabost vilo velika. Na to moraju oboje raču- 

nad ako žele postaviti solidne temelje budu¬ 
će bračne zajednice. 

Jedan od glavnih elemenata za one koji 
hodaju dulje kao i za one koji hodaju kratko 
jest, uz već preporučeno, da mole i pri¬ 
stupaju često sakramentu ispovijedi i pričes¬ 
ti. Čistoća se čuva izbjegavanjem svih bes¬ 
tidnosti kao što su: bestidni filmovi, knjige i 
časopisi, moda i slično. Najteži je problem s 
maštom. Mašta ne može ostati prazna. Nju 
moramo ispuniti čistim slikama. Zato je vrlo 
dobra pomoć molitva krunice, jer se po kru¬ 
nici kao na film u odvija Marijin i Isusov 
život, te se tako mašta hrani svetim i čistim 
slikama. Zato navalu bestidnih slika može¬ 
mo najbolje suzbiti da ih eliminiramo svetim 
slikama koje će ispuniti našu maštu. Treba 
promijeniti film. Duga krišćanska tradicija 
nam govori da ostajemo čisti samo uz uvjet 
da izbjegavamo nečiste prigode. Sigurno je, 
ako se izlažemo grešnim prigodama, da će¬ 
mo pasti, te ne postajemo jači nego slabiji. 
Mnogi roditelji dopuštaju kćerima da idu na 
ljetovanje s mladićima. To je guranje vlas¬ 
titog djeteta u propast. Kršćanski roditelji 

neće niti sinu odobriti da ide s djevojkom na 
ljetovanje, jer i on mora biti čist i nevin. Isti 
moral vrijedi za mladića kao i za djevojku. 
Opasnost je za oboje ako su posjeti jednog 
ili drugoga u stanu ili kući bez prisustva 
trećih. 

Čist i djevičanski mladenački život je i 
najbolja zaštita od side i ostalih bolesti. 

Na sličan način kao što je već spome¬ 
nuto čuva se mladić i djevojka i od samo- 
bluda. 


5. Situacija je spašena 

Viđao sam ih više puta. Ozbiljno hodaju. 
Pozvao sam ih na razgovor. Oboje su prih¬ 
vatili. Prvi razgovor je bio samo dogovor. 

- Ne znam kako ste do sada hodali. Od 
sada hodajte bez poljubaca! Ako hoćete o- 
pravdanje ovog savjeta, dođite pojedinačno 
na razgovor! 

On je odmah zaželio da dođe prvi na 
razgovor, što se i dogodilo drugi dan. Iznio 
je svoje planove za budući obiteljski život. 
Želi da mu žena bude u kući, a da on sam 

radi izvan kuće. Ovo mu se kasnije i 
ostvarilo u braku. 

Treći dan je ona došla na razgovor. Go¬ 
tovo s uzdahom olakšanja je počela: 

- Spašena je situacija. Ovih dana sam ga 
namjeravala ostaviti jer je zahtijevao od¬ 
nose. Odmah smo prihvatili da hodamo do 
braka bez poljubaca! 

Uzeli su se. Zadovoljni su. Odgovaraju 
jedno drugome. Sada već imaju više djece. 
Nakon nekoliko godina braka kazala je ona 
pred njim: 

- Oni dani otkada smo prvi put bili kod 
vas pa do vjenčanja najljepši su mi dani u 
životu koje sam do sada imala. 

Taj primjer mladića i djevojke očit je 
primjer neznanja i nepoznavanja naravi 
mladića i djevojke. Jasno je da su se iskreno 
voljeli. Hodanje s poljupcima njega je do¬ 
vodilo do toga da je postajao zvijer prema 
njoj, a ne više čovjek. Ona mu je, i neznajući 
postajala poljupcima zavodnica, a ne anđeo 
čuvar. Kada bi pak mladići znali kako su 
djevojke duševno slomljene odnosima prije 
braka, nijedan ne bi zahtijevao da popuste. 

Kada bi, obratno, djevojke htjele shvatiti i 
povjerovati kako je mladiću strašno teško, i 
gotovo nemoguće, dijeliti poljupce od od¬ 
nosa, spremno bi radi budućih muževa i za¬ 
jedničke sreće u braku pridonosile tu žrtvu, 
tj. hodanje bez poljubaca. 

6. Teško je dijeliti poljupce od odnosa 

Djevojka se potužila mladićevoj majci 
kako on zahtijeva odnose prije braka. Mla¬ 
dićeva majka nije stala uz sina nego uz bu¬ 
duću snahu. Poslala ih je k meni. Zatražio 
sam od njih da ubuduće hodaju bez polju¬ 
baca. Uzeli su se i nakon nekog vremena 
bračnog života ona je priznala: 

- Dok smo hodali, nisam se htjela odreći 
poljubaca. Sada znadem, jer živim bračnim 
životom, kako je teško dijeliti poljupce od 
odnosa! 

Da bi oboje mimo, zadovoljno i veselo 
hodah, djevojka mora povjerovati daje mla¬ 
dić vrlo slab na području čistoće pa ga zato 
treba štititi svojom uzdržljivošću od polju¬ 
baca do braka. 

7. Prekidaj s poljupcima 

Poznam je već nekoliko godina. Od pri¬ 
jatelja i prijateljica saznala sam daje počela 
ozbiljno hodati s mladićem. Sretnem je i 
kažem: 

- Čujem da hodaš s mladićem? 

-Da! 

- Hoćeš li doći na razgovor? 

-Hoću! 

Dogovorili smo se o posjetu. Došla je 
točno prema dogovora. 

- Mladić mi u svemu odgovara. I ja nje¬ 
mu. Hodamo već nekoliko mjeseci! Već smo 
se dogovorili o datumu ženidbe! 

- Hodate li s poljupcima? 

-Da! 

- Hodate li s maženjima? 

-Da! 

- Da li si šokirana maženjima? 

-Jesam! 

- Hodate li s odnosima? 

-Ne! 

- Prekidaj s poljupcima jer ćeš popustiti i 
stradati! - upozorim je. Nakon toga sam joj 

rastumačio fiziologiju bračnog darivanja. 
Shvatila je da treba prihvatiti hodanje do 
braka bez poljubaca. Zamolio sam je da 
sama pripravi mladića za bračni život te da 
mu obeća ravnopravnost i spontanost u bra¬ 
ku kako bi ga zadržala daje ne ostavi. 

Dogovoreno je sve ispunila. Mladić je 
također prihvatio daljnje hodanje bez po¬ 
ljubaca. Uzeli su se. Oboje su radost jedno 
drugome kao i svojim ukućanima. 


8. Vas dvoje se sve više volite! 

Zrela je djevojka. Počela je hodati s mla¬ 
dićem prije mjesec i po dana. Pitam je: 

- Hodate li s poljupcima? 

-Da! 

- Hodate li samo s poljupcima? 

- Samo s poljupcima! 

- Prekini s poljupcima jer ćeš stradati! 
Rastumačio sam joj fizilogiju bračnog života 
muža i žene. Povjerovala je i poslušala. Bila 
je vrlo iznenađena što je hodanje bez 
poljubaca prihvatio njezin muž. 

Na ruganje je naišla kod svojih kolegica 
koje je potakla da hodaju do braka bez 
poljubaca. Nedugo nakon toga jedna joj je 
kolegica primijetila: 

- Vas dvoje se sve više volite! 


Ovo je primjer kako raste zdrava mla¬ 
denačka i zaručnička ljubav. Taj rast i drugi 
primjećuju. 



Trenutak strpljivosti donosi godine radosti i mira! 


9. Hodat ćemo bez poljubaca 

Prije nekoliko godina, nakon predavanja 
što sam ga držao u jednom našem mjestu 

ženama i djevojkama o hodanjima mladih, 
došla je jedna žena na razgovor. Na kraju 
razgovora kaže mi: 

- Moja kolegica je još djevojka. Ljuti se 
na vas što ste kazah da treba hodati s mla¬ 
dićem bez poljubaca. Rekla je da to ona ne 
može prihvatiti! 

- Kako dugo ona hoda sa svojim mla¬ 
dićem? - upitam je. 

- Dvije godine! - odgovorila je. 

Djevojku nisam ni pozvao na razgovor, nego 
mladića. Iznio sam kako je ona slomljena 
svakim odnosom što ga imaju. Nisam znao 
kako će reagirati. Nakon toga je došla ona 
sama na razgovor. 

- Od sada ćemo do braka hodati bez 
poljubaca i bez odnosa! - iznijela je mladi¬ 
ćev prijedlog koji je nju vrlo obradovao jer 
je kršćanski odgojena. Odnosi s njim su joj 
zaista bih duševni šokovi. 

Nakon toga je on sve poduzeo da se što 
prije uzmu. To su i učinili. 

10. Kad bih opet počela hodati 

Dulje vrijeme sam je pripremao za ho¬ 
danje s mladićem i za brak. Kada je ozbiljno 
počela hodati s mladićem, došli su oboje na 
razgovor. Odmah sam se s njim dogovorio 
da ubuduće hodaju bez poljubaca. Nakon 
nekoliko tjedana sretnem je na ulici i upi¬ 
tam: 

- Hodate li onako kako smo razgovarali? 

- Malo da, malo ne! 

Pozvao sam je da dođe opet s mladićem. 
Došli su i obećali da će poslušati. Nastavio 
sam s pripremama za brak. Nekoliko dana 
nakon vjenčanja kazala je: 

- Nedavno me srela prijateljica i rekla 
mi je da se ja i moj zaručnik sve više 
volimo! 

Uzeli su se i radosnim darivanjem jedno 
drugo razveseljavaju. 

Nedavno sam razgovarao s njom o teš¬ 
koćama koje ima u braku s mužem i kazala 
mije: 

- Kada bih opet počela hodati, hodala 
bih bez poljubaca do vjenčanja, jer često me 

boli što je on još uvijek više uz svoju majku 
i svoje nego uz mene. 

- To ti je posljedica što nisi prihvatila 
hodanje bez poljubaca kako sam ti savje¬ 
tovao. Ipak, tijekom vremena ćeš pobijediti 
Taj nedostatak radosnim i spontanim dari¬ 
vanjem kao žena - dodao sam na kraju. 

POVRATNE 

INFORMACIJE 




ODJECI 

Knjižicu najozbiljnije čitaju očevi koji 
imaju kćeri u dobi da počinju hodati s mla¬ 
dićima. Čak i vrlo zainteresirano preporu¬ 
čuju kćerima da pročitaju tekst. 

Mladići uglavnom teže prihvaćaju tekst. 
Ipak, ozbiljni ga lakše prihvate, a pogotovo 
ako se djevojka s kojom ozbiljno hodaju, 
služi ovakvim hodanjem kako ga preporu¬ 
čuje knjižica. 

Djevojke, koje su već stradale na po¬ 
dručju čistoće, daleko ozbiljnije i realnije 
razmišljaju o primjerima u kojima i sebe 
pronalaze. 

Najteže i s ogorčenjem govore o tekstu 
čestite djevojke, što je znak da je njihova 
narav i narav mladića sasvim protivna. Ako 
mladić i djevojka prihvate hodanje bez po- 

Ijubaca, događa se da mladić predloži zaruke 
u roku od 3-6 mjeseci. Nakon toga slijedi 
brzo vjenčanje. 

Čestitu djevojku najbolje može uvjeriti u 
ispravnost hodanja s mladićem bez po¬ 
ljubaca vlastiti otac. Izneseni primjeri pov¬ 
ratne informacije upotpunjavaju priješnja 
dva izdanja knjižice. 

PRIMJERI 

1. Tako si tvrdoglava 

Zrela je djevojka. Pročitala je knjižicu. 
Posudila je svom susjedu, mladiću svoje do¬ 
bi. U razgovoru ga ona upita: 

- Da li su mladići takvi kako piše u knji¬ 
žici? 

- Nisu!, odlučno i gotovo Ijutito je od¬ 
govorio. 

Nakon nekog vremena oboje su opet 
raspravljali o knjižici. U jednom trenutku, 
kada je mladić uvidio daje nije uvjerio, kaže 
joj: 

- Znadeš kad si tako tvrdoglava, reći ću 
ti: Takvi su zaista kako piše u knjižici! 


2. Nisam se usudila razgovarati 

Djevojka je od 16 godina. Kaže: 

- Dala sam knjižicu svima u kući da je 
pročitaju. Jedino sam se usudila otvoreno 
razgovarati o njoj sa starijim bratom! 

- Zašto nisi razgovarala s ocem? 

- Nisam tako bliza s njim kao sa starijim 
bratom! 

- Što ti je brat rekao? 

- Dečki su takvi kako piše u knjižici, 
odgovorila je. 

Čini se da je ipak potrebno svjedočans¬ 
tvo muškog da bi djevojka povjerovala kako 
su istinite tvrdnje navedene u knjižici. 

3. Shvati me 

Kada je mladi muž pročitao knjižicu, 
dao je komentar svojoj ženi: 

- Shvati me zašto ti toliku nježnost ne 
iskazujem, kako ti očekuješ i što mi pri¬ 
govaraš! 

Ona mi sa začuđenošću ovo reče. 

- Ovakvo vladanje tvoga muža - rekao 
sam joj - pokazuje njegovu normalnost i 
iskrenost, jer kada želiš nježnosti (poljupce i 
maženje), moraš biti spremna na potpuno 
darivanje, jer on po svojoj prirodi ne može 
dijeliti jedno od drugog. 

4. Izrugan sam i ostavljen 

Mladić je u zrelim godinama. Pročitao je 
knjižicu i pokušao je naći djevojku koja bi 
prihvatila hodanje bez poljubaca. Gotovo 
razočaran i slomljen obratio mi se nakon 
nekog vremena: 

- Neće djevojka hodati bez poljubaca! 
Izrugan sam od njih i ostavljen! 

- Znači da one zaista ne znaju i ne poz¬ 
naju narav mladića, završio sam. 

5. Iz ljubavi činiti žrtvu 

Zamolili ste me da Vam napišem kritiku 
na pročitanu knjigu. Da sam je pisala samo 
tjedan dana prije, bila bi to doista kritika, ali 

sam shvatila, želim biti sretna u ljubavi i 
životu, moram prihvatiti hodanje bez po¬ 
ljubaca. 

Moj mladić i ja hodamo ozbiljno i želi¬ 
mo cijeli život biti zajedno. Oboje smo nevi¬ 
ni i do sada nismo niti s jednim partnerom (u 
dosadašnjim vezama) htjeli stupiti u odnose. 
To smo smatrali, taj čin, svetim samo brač¬ 
nim drugovima. No, prije nekoliko dana 
došli smo u iskušenje. Zahvaljujući mojoj 
intuiciji, nismo izvršili sjedinjenje. 

On smatra, ako nekoga voliš, prirodno je 
predati mu se sav. Mišljenja sam jednakoga, 
ali pod uvjetom da su dvoje koji se vole, 
vezani brakom. Objasnila sam mu da bi čin 
sjedinjenja prije braka loše djelovao na moju 
psihu, ali da ga iskreno volim i želim mu 
pokloniti cijeli život. Iz ljubavi prema meni 
obećao mi je da će učiniti žrtvu i da će se u 
tom pogledu strpiti do braka. 

Tako smo se dogovorili hodati bez po¬ 
ljubaca jer su oni nedjeljivi od odnosa. 

Bilo bi mi drago da sve djevojke ili bar 
većina njih budu sretne poput mene i da se 
odlučno suprotstave poljupcima prije braka. 

6. Poljupci i »bratski« poljupci 

Mladića sam upoznala u društvu zajed¬ 
ničkih prijatelja. Osjetila sam nešto prema 
njemu što ne bih znala kako nazvati. Svidio 
mi se. Počeli smo se češće viđati. Nikada 
sami, uvijek u društvu prijatelja. Tako je 
počelo. 

- Da li si mu dala knjižicu »Hodanje 
mladića i djevojke«? 

-Ne! 

-Zašto? 

- Čekala sam da vidim misli li on 
ozbiljno sa mnom. 

- Jeste li hodali dugo bez poljubaca? 

- Nije bilo dugo! Nekoliko tjedana. Kada 
smo se poljubili, to su u početku bili zaista 
»bratski« poljupci. Barem sam tako ja 
doživljavala. 

- Da U ste i takvim poljupcima, mislim 
»bratskim« nastavili? 

-Ne! 

-Zašto? 

- Osjetila sam da više to nisu samo 
»bratski« poljupci, pa sam prekinula. 

- Kako je on to prihvatio? 

- Složio se. Nisam mu trebala mnogo 
objašnjavati. 

- Da li d je bilo teško dalje hodati s njim 
bez poljubaca? 

- Jest, ali sam shvatila da je za našu 
ljubav ta žrtva potrebna i korisna. 

- Smatraš li zaista u dubini srca da treba 
hodati do vjenčanja s mladićem bez polju¬ 
baca? 

-Da! 


7 . Jaki su lijekovi u malim bočicama 

Sreo sam u vlaku majku 40-ih godina s 
kćerkom od 16 godina. Razmatrajući o pro¬ 
blemima mladih, školi i studiju, u jednom 
trenutku primijetih: 

- Mnoge djevojke idu na fakultet više 
zbog toga da nadu mladiće nego zbog stu¬ 
dija! 

- Moja kćerka neće imati te nevolje jer 
ona već hoda, dodala je ta majka! 

Izvadio sam iz torbe knjižicu »Hodanje 
mladića i djevojke«, pružim je djevojci uz 
primjedbu: 

- Ne znam kako si do sada hodala! Od 
sada ti preporučujem da hodaš kako piše u 
knjižici! 

Djevojka ju je pročitala od početka do 
kraja. Dok je djevojka čitala knjižicu, raz¬ 
govarao sam dalje s majkom. Primijetio sam 
u jednom trenutku: 

- Knjižica je malena i kratka! 

- Pustite, jaki su lijekovi u malenim bo¬ 
čicama 

- Knjižicu sam zato tako malenu napisao 
da je mladi pročitaju. Kad bi bila velika po 
broju stranica, ne bije mladi pročitah. 

Kad je ta mlada djevojka pročitala knji¬ 
žicu, dade je odmah majci. Nakon pročitanih 
nekoliko prvih stranica, majka kaže kćeri: 

- Da mi iznesemo svećeniku svoj slučaj! 

- Mama, pa neću valjda o tome pred 
svima govoriti, primijeti djevojka. 

- Izađimo samo na hodnik. Ona mi je 
kratko iznijela svoje hodanje s maladićcm. 

- Molim te, do vjenčanja hodaj kako 
treba. 

- Obećajem. 

- Pošalji majku, da razgovaram, pa da ti 
dopusti da se što prije udaš! 

- Nemojte joj sve reći što sam vam pov¬ 
jerila. 

- Ne boj se. 

S majkom sam također kratko razgo¬ 
varao. 

- Mama, kći vam se zaručila. Hoda s 
mladićem koga voli i koji nju voli! Obradite 
muža da dopusti udaju kćeri! 

- Dobro. Vidim što je i slažem se s 
vama. Hoćete ih doći vjenčati? 

- Ne. Na krstitke ću doći! 

Njih dvije su izašle prije mene na svojoj 
odredišnoj stanici, a ja sam produžio vožnju 
prema svome cilju. 

8. Pitala sam oca 

Pročitavši vašu knjigu »Hodanje mladića 
i djevojke«, bila sam u nedoumici da li 
i dalje da radim po svome ili da se okrenem 

zdravom načinu života i prihvatim to onako 
kako ste vi napisali. Razgovarala sam i s 
djevojkama iz razreda (četvrti razred srednje 
škole, tj. maturantice) i objasnila im što ste 
napisali u svojoj knjizi i cure su mi rekle da 
bi i one htjele hodati s dečkom bez po¬ 
ljubaca samo kad bi se takav dečko našao 
koji bi htio hodati na takav način. Velika je 
greška što mi djevojke mislimo da su dečki 
bezobrazni i hodaju s curom samo da je 
iskoriste, a ne znamo kakvi su oni ustvari u 
duši. Bila sam u velikoj zabludi što se toga 
tiče pa sam pitala oca da lije to tako kako ja 
mislim ih onako kako u knjižici piše i da 
imamo pogrešnu sliku o dečkima jer su oni 
uvijek prikazivani u najcrnjem svjetlu. Mis¬ 
lim da dečki ne bi bih takvi da djevojke nisu 
popustljive. Da su djevojke odlučne i čvrste, 
i oni bi bili drugačiji. 

Razgovarala sam s jednom djevojkom iz 
svog razreda koja je u visokom stupnju trud¬ 
noće i ispričala joj sve u vezi s vašom knji¬ 
žicom i ona mi je rekla da je to sve tako 
kako piše i da joj je ta knjižica bila u rukama 

bar prije pet mjeseci, ne bi bila u ovakvom 
stanju i zdravo bi hodala sa svojim dečkom. 

Ja sada nemam dečka, ali kad ga jednog 
dana budem imala, hodat ću s njim na jedini 
mogući ispravan način, a to je onako kako 
ste vi napisali u svojoj knjizi. 

Jedino zdravo hodanje pridonosi sreći u 
braku. 

Kada bi svi radili tako kako vi propo¬ 
vijedate, tj. pišete u ovoj knjižici, bilo bi 
manje nesreće i ljudi bi bih sretniji. 


9. Oslonac i podrška 

Sedamnaestogodišnja djevojka iznosi 
svoje mišljenje o knjižici »Hodanje mladića 
i djevojke«. 

- Smatram daje knjiga poučna jer poka¬ 
zuje djevojkama put u bolju budućnost. U 
današnjem svijetu jedan dio djevojka ne zna 
ili ne želi znati da je krivo imati odnose 
(poljupci i maženje) s mladićima prije braka. 
One bi tim činom u brak ulazile »prijave« i 

za njih brak, na neki način, ne bi bio ništa 
novo i odnosi između muža i žene ništa 
nepoznato. Mislim da bi u takvom braku 
dolazilo do svađa gdje bi muž znao vrijeđati 
ženu rečenicama: 

- Da li si onog prije voljela više nego 
mene? 

Knjiga predstavlja olakšanje za one dje¬ 
vojke koje ne znaju odrediti pravi put u 
svom životu i, pročitavši vašu knjigu, ja kao 
i ostale djevojke koje su pročitale knjigu 
(nadam se da većina njih ima pozitivno mi¬ 
šljenje o knjizi), osjećamo da nam ona pruža 
oslonac i podršku u sadašnjem i budućem 
životu kada se osamostalimo i odlučimo na 
brak. 

Za mladića bi knjiga trebala predstavljati 
kao neku opomenu, mada ne smatram da su 
svi oni tako loši, bar ne oni koje ja 
poznajem. Mladići bi trebali biti pažljiviji s 
djevojkama, kao i one s njima, i zajedno bi 
trebali otvoreno pričati o toj temi da bi našli 
zajednički jezik i da bi njihova veza bila i 
ostala tajna. 


56 



10. Sada jasnije vidim 


Osamnaestogodišnjakmja kaže o knjiži¬ 
ci: 

- Knjižica je mala, brzo i lako se čita, a 
što je najvažnije razumljiva je i jasna. 
Mislim da svatko može shvatiti što nam 
želite reci sa svim tim primjerima. Mene ste 
sasvim sigurno uvjerili da do braka s 
mladićem treba hodati bez poljubaca, iako je 
u početku bilo teške borbe sa samom sobom. 
Drago mi je što mi je knjižica pomogla da 
jasnije vidim svoj put. Zato ću je rado dati 
daje pročitaju svi koji budu željeli. 

11. Nije išao ni u crkvu ni na vjeronauk 

Pročitala sam vašu knjigu. Pokušat ću 
vam kratko opisati svoje djevojaštvo: 

- Kao djevojka išla sam na vjeronauk. 
Slušala sam predavanja o hodanju bez po¬ 
ljubaca. Oni kratki bi bili dopušteni samo 
zaručnicima, a darivanje samo u braku. S 
majkom nisam nikada razgovarala o tome. 

Otac je sam započimao razgovor i uvijek 
mi je govorio da ne smijem popustiti. 

Imala sam jednog mladića s kojim sam 
brzo prekinula. Čim smo se upoznali i pro¬ 
šetali, odmah je tražio da mu se predam i 
tako mu iskažem ljubav. Nisam popustila i 
mislila sam da me iskušava jer me ne pozna. 
To se ponavljalo kod svakog susreta, što je 
za mene bilo veliko duševno opterećenje. 
Išla sam u školu. Morala sam učiti, a on je 
bio dosadan. Izlazila sam s njim samo za 
vikend, što njemu nije odgovaralo. Primje- 
tila sam da je ljubomoran. S tim se nisam 
mogla složiti. Predložio je da napustim školu 
i da se udam za njega, što sam odbila. Nismo 
mogli naći zajednički jezik, pa smo preki¬ 
nuli. 

-Jesi li hodala s njim s poljupcima ili bez 
njih? 

- Hodah smo s poljupcima! 

- Zato ga nisi mogla ni mijenjati. 

- Željela sam imati pametnog mladića, a 
ne tvrdoglavog i ljubomornog. Takvog sam i 
upoznala. On je već radio. Nije išao u crkvu 
niti na vjeronauk. Nagovorila sam ga da ide 

i u crkvu i na vjeronauk. Uvidjela sam da 
mu je stalo do mene. Nisam ga željela 
izgubiti. Hodali smo s poljupcima, a 
prekinuli smo s njima kada smo čuli na 
vjeronauku da treba hodati bez njih. 

- Tko je predložio da hodate bez po¬ 
ljubaca? 

- Ja sam predložila, a on je prihvatio. 
Oboje smo bili nevini. Takvi smo željeli ići 
u brak. Nakon kraćeg vremena smo se za¬ 
ručili. 

- Tko je prvi predložio zaruke? 

- On, a ja sam pristala. Zaručeni smo bili 
četiri mjeseca. Od prijateljskih poljubaca 
došlo je do većih i upali smo u teške kušnje. 
Posebno je bilo teško zaručniku. Tražio je 
darivanje, što sam odbila. 

- Vidiš, upravo to što si sada kazala, 
potvrđuje opravdanost hodanja bez polju¬ 
baca do vjenčanja. Shvaćaš li? 

- Razumijem. Baš ti prijateljski - za¬ 
ručnički poljupci doveli su nas do krize. 
Budući da sam skoro deset godina u braku - 
i to sretnom braku, uvjerena sam da se prava 
ljubav, duševna i tjelesna može doživjeti 

samo i jedino u braku, tj. nakon vjenčanja 
kada mladić i djevojka, zaručnik i zaručnica 
postanu pred Bogom muž i žena. 

12. Volio sam je više nego sebe 

Pročitavši Vašu knjigu, dugo u noć sam 
razmišljala i u mislima se vraćala tridesetak 
godina unatrag. Zahvalila sam dragom Bogu 
i strogom odgoju svojih roditelja što sam 
vrlo rano shvatila da je čistoća duše i tijela 
nešto najvrednije što imam. Nekad smo 
svoje osjećaje skrivali duboko u svom srcu. 
Priznati da volim, bilo mije teško. To je bilo 
blago mog srca. On je brzo otkrio da ga 
volim. Bila sam najsretnija kad mi je rekao 
da i on mene voli, ali da iznad svega želi da 
ne razočaram svoje roditelje, da završim 
školu. Ponekad smo otišli u kino. Stisak ruke 
dovoljno je govorio. To je bilo jedino što 
smo sebi dozvolili. Hodajući osam mjeseci 
nije nam bilo lako, ali smo oboje željeli da 
zaista u punoj čistoći započnemo svoj brak. 
Ne želim lagati ni Bogu ni čitateljima ovih 
redaka, ponekad je poželio da me poljubi. 

Osjetivši poljubac na svom licu uvijek bi ga 
zamolila da je vrijeme da ide kući, bojala 
sam se da ne padnemo na ispitu, da ne oka¬ 
ljamo čistoću svoje ljubavi. Danas je iza nas 
punih 28 godina braka. Sretni smo ... Kad 
sam pred jednim društvom ispričala da sam 
nevina ušla u brak, jedan se »gospodin« nas¬ 
mijao i rekao: »Ja to ne razumijem, čini mi 
se da te tvoj muž nije dovoljno volio kad je 
mogao pokraj tebe osam mjeseci biti i ne 
dirati te.« Moj se suprug na to nasmijao i 
spremno mu odgovorio: »Volio sam je više 
nego sebe, mislim da je prava ljubav ona 
koja pozna smisao žrtve.« 

13. Ne vrijedi riskirati 

Oduševljena sam Vašom knjižicom i u 
potpunosti se slažem s Vama. Sada još ne¬ 
mam dečka, ali kad počnem hodati, poduzet 
ću sve da hodam prema Vašoj preporuci. 

Mislim da bi tu knjižicu trebali pročitati 
svi ljudi, a pogotovo mladi, jer je upravo 
neznanje uzrok svim pogreškama. Međutim, 
u razgovorima sa svojim vršnjacima primije- 

tila sam jedan problem koji je posebno 
izražen medu mladima iz intelektualnih i 
umjetničkih krugova. Oni ne vjeruju dru¬ 
gima, već žele sve sami iskusiti, provjeriti i 
doći do svojih zaključaka. Vrlo su sigurni u 
pozitivan ishod takvog načina života jer su 
duboko uvjereni u svoje sposobnosti i čvrs¬ 
tinu svog karaktera. 

Mnogi uspiju na taj način doći do pravil¬ 
nih zaključaka, ali većina zaglibi i unesreći 
se za čitav život. Ima ih i takvih koji znaju 
kako treba pravilno hodati, ali ipak popu¬ 
štaju svojoj slabosti s opravdanjem da mo¬ 
raju i iskustveno potvrditi svoj stav. Ja se 
slažem s njima da je osobno iskustvo vrlo 
vrijedno, ah mislim da ne vrijedi riskirati 
kad se radi o životno važnim stvarima kao 
što je očuvanje nevinosti i ostvarivanje 
sretnog brakđ 

Vaša je knjižica, zato, vilo dobar nado¬ 
mjestak osobnom iskustvu jer je puna živih 
primjera i gorkih iskustava na koje se ne 
može ostati ravnodušan i iz kojih možemo 
uz malo dobre volje mnogo toga naučiti. 
Živa mi je želja da ova knjižica što više 

mladića i djevojaka potakne na zdrav način 
hodanja kako bi kasnije i oni i cijelo društvo 
zajedno s njima živjeli mimo i sretno. 

14. Da sam to prije znala 

Dvadesetdevetogodišnjakinja piše: 

- Pročitala sam vašu knjižicu »Hodanje 
mladića i djevojke«. Kamo sreće da sam je 
prije imala, da sam je prije pročitala! Ali 
možda ja prije u sve to ne bih toliko vje¬ 
rovala, jer ponekad je potrebno puno toga da 
se dogodi da bi se došlo do nekih spoznaja 
... Tek sada kada znam tu tajnu hodanja 
mladića i djevojke, tek sada smijem ući u 
neku vezu ... A da sam prije to sve znala, 
kako treba na pravi način pristupiti hodanju, 
ne bih se toliko mučila ... Ni poljubac prije 
braka. Oduvijek sam to osjećala, ali nisam 
bila sigurna. Drugi su me protivno učili. 

75. Čeznula sam sve ove godine 

Dvadesetčetirigodišnjakinja piše: 

- Vaša knjižica o »Hodanju mladića i 
djevojke« me oduševila, iznenadila, na 

ugodan način zbunila i što je još važnije - 
dala putokaz, vjerujem i iješenje. Pa ja prvi 
put otkad živim čujem, tj. čitam da netko 
preporučuje hodanje bez poljubaca! A čini 
mi se da sam sve te godine čeznula da čujem 
baš to. Čak ni u crkvi, ni na vjeronauku ... 
Ako bi se tamo i govorilo o tim stvarima, 
govorilo bi se nedorečeno, uvijeno, često 
puta i neobrazloženo, a u vašoj knjižici sve 
je tako jasno. Treba samo prihvatiti... 

(Upoznala je mladića i evo što sama 
piše). 

- Počeli smo izlaziti, najprije u društvu, 
potom sami. I ti naši prvi dani bez poljubaca 
bili su stvarno prelijepi. 

I tada sam ja, nešto me tentalo, odlučila 
dobiti taj prvi poljubac, pa sam ga i dobila. 
Nisam sebi htjela priznati, ali odmah sam 
osjetila da to nije to i da se nekako na taj 
način udaljujemo od onog nečega što je bilo 
među nama u početku. I tako smo do kraja 
njegova boravka dane provodili ljubeći se. 
Prestali smo čak i razgovarati. O koja sam ja 
sebična budala bila! Momak je za 15 dana 

išao u vojsku, a meni je bilo samo do mojih 
poljubaca. 

(Kasnije je otišla k njemu u vojsku, iz¬ 
vukla ga iz kasarne i zavela. Oboje su 
osjetili da to nije nikako u redu. Nakon 
izlaska iz vojske ona ga zove da dođe k njoj 
na ljetovanje u vremenu kada neće biti kod 
kuće roditelji. Tada dolazi ova knjižica koju 
je pročitala i sama nastavlja dalje). 

- Čim sam pročitala vašu brošuricu gdje 
se spominje baš to ljetovanje, isti tren sam 
mu napisala da je bolje za obostranu sreću 
da ne dolazi i da jest da nas je ona noć 
opametila. Zato ne bi bilo dobro stavljati se 
u iskušenje! Vjerojatno i on slično razmišlja 
jer bi već bio odgovorio (odmah) daje sma¬ 
trao pametnim doći... I jedva čekam da mu 
predložim da živimo, odnosno hodamo ona¬ 
ko kako to piše u vašoj btošurici. Da, možda 
to nije lako, ali je slatko. Ovo do sada znalo 
je biti gorko. 

Svidjelo mi se u vašoj knjizi što ne 
savjetujete odmah prekidaj s njim!, čak i u 
vrlo kompliciranim slučajevima. A meni su 

to tako često znali reći. Vi vjerojatno kao i ja 
smatrate, da ako ljubav bar i malo tinja, 
treba je rasplamsavati. Najlakše je gasiti. Ja 
vjerujem u snagu molitve. I baš sam se u 
zadnje vrijeme naučila moliti. Srcem. I mo¬ 
lim se za nas dvoje i za druge isto tako da 
nas Bog čuva i vodi pravom stazom. 

16. Ne dajem jeftine recepte 

Djevojka je kao maloljetnica stradala od 
starijeg čovjeka. Nakon toga nije ni s kim 
hodala 7 godina. Nedavno sam saznao za 
njezinu tjeskobu. Nakon odnosa s odraslim 
muškarcem ispovjedila se, ali nije znala ku¬ 
da i kako dalje. Uglavnom bi, osim kuće i 
rodnog mjesta, išla samo u crkvu. I fizički je 
veoma propala. Preporučio sam joj lijek za 
živce od limuna i šećera. Zamolio sam je da 
više jede i da navečer ide što prije spavati. 

- B i li se ti udala? 

- Bih! - odvratila je. 

- Imaš li mladića? - nastavih. 

Nemam! - odgovorila je odmah. 

- Od danas ćeš moliti jednu deseticu 
krunice za duše u čistilištu da ti izmole mla¬ 
dića. 

Čini se da je poslušala. Nakon izvjesnog 
vremena pojavio se mladić. Ona primjeti da 
je ozbiljan i da s njom ozbiljno misli. Rekao 
joj je da ju je godinama pratio. 

- Mi ćemo do vjenčanja bez poljubaca! - 
kaže ona njemu. 

Oboje je došlo nakon toga na razgovor. 
Pred njom sam rekao njemu: 

- Do vjenčanja ćete hodati bez polju¬ 
baca! 

- Obećaj tu sada pred njim i preda mnom 
da mu se kao žena nećeš uskraćivati, da ćeš 
mu se često i rado darivati? 

- Obećajem! - odgovorila je mimo. 

Nakon kraćeg razgovora on provali 

meni: 

- Znaš šta? Tako je strašno teško hodati! 

- Nikome ne dajem jeftine recepte, pa ni 
tebi! - odgovorio sam bez oklijevanja. 

- Otišli su. Ipak su poslušati. Nedavno su 
se zaručili i vjenčali. 

1 7. Ovo je pravo hodanje 


Obadvoje su preko trideset godina. Ho¬ 
danjem kako ne treba došli su na mrtvu 
točku. Ona se potužila svojoj kolegici na 
radnom mjestu koja ju je poslala na raz¬ 
govor. Nakon prvog razgovora dao sam joj 
knjižicu »Hodanje mladića i djevojke«. Za¬ 
molio sam je da ubuduće hoda s mladićem 
bez poljubaca što mije obećala. Nakon mje¬ 
sec dana dolazi opet na razgovor. Počela je: 

- Knjižicu sam pročitala. Dala sam je 
mladiću. I on ju je pročitao. Prihvatili smo 
savjet da ovako hodamo ubuduće. Molim se 
dušama u čistilištu kako ste mi preporučili, a 
i uzimam limunsku terapiju. Vidim da su 
nastupile velike promjene i kod njega i kod 
mene. Krenulo je sve na bolje. Čak se i 
zdravstveno bolje osjećam. Prije sam ja nje¬ 
ga više i češće nazivala telefonom. Sada on 
više mene naziva, što mene veoma veseli. 

Nakon šest mjeseci ovakva hodanja lju¬ 
bav im je veoma porasla. On smatra to 
hodanje bez poljubaca pravim hodanjem. 

dok sve ono što je bilo prije, ne računa u 
zdravu ljubav. 

Nedavno su se vjenčali. 

18. Bilo mije nezamislivo 

Kada sam prvi put pročitala knjižicu, 
bila mi je malo čudna. Uvijek sam bila 
protiv odnosa prije braka, ali hodanje bez 
poljubaca bilo mi je nezamislivo. Ne pozna¬ 
jem ni jedan par koji tako hoda. Pogotovo 
me mučilo to što sam studentica, a i sami 
kažete da su studentska hodanja jako duga, a 
time i iskušenja još teža. Ali kako sam o 
tome razmišljala i više puta čitala knjižicu, 
svaki put mije bivalo jasnije da jednostavno 
nema drugog načina, ako zaista želim čista 
uči u brak. Sada nemam dečka, ali kada 
dođe, prvo ču tu stvar s njim raščistiti. 

19. Očevo iskustvo 

Otac sam 16-godišnje kćeri. Pročitavši 
vašu knjižicu o »Hodanju mladića i djc- 

vojke«, potpuno se slažem sa svim tvrd¬ 
njama. 

U braku smo 20 godina i upravo takvim 
hodanjem kao što se navodi u knjižici mi 
smo vrlo brzo stupili u brak. 

Budući daje i kći pročitala knjižicu, ma¬ 
lo sam joj objasnio neka iskustva. Ispričao 
sam joj kako smo njezina majka i ja hodali 
prije braka. Hodali smo bez poljubaca i dari¬ 
vanja i već nakon 6 mjeseci stupili u brak, 
jer nakon duševnog zbližavanja, bilo nam je 
potrebno i tjelesno. To se pak zdravo i bez 
šokova doživljava jedino kad je ovjekovje¬ 
čeno sakramentom ženidbe. 

Da moja supruga nije bila nevina i da 
smo hodali uz poljupce i darivanje, tko zna 
kada i da li bi smo uopće stupili u brak. 

20. Proživjela sam gorko iskustvo 

Punoljetna sam. Imam jedno gorko is¬ 
kustvo iza sebe. Upoznala sam dečka koji je 
normalno nešto stariji od mene. Hodanje je 
bilo popraćeno poljupcima, a kasnije su nas- 

tupili i odnosi. Hodali smo nešto duže. Na¬ 
kon kratkog vremena, primijetila sam da 
odnosi donose duševno opterećenje. U po¬ 
četku sam mu pokazala mekoću srca. On je 
ostao pritajen. Sve je upotrijebio za svoje 
potrebe. Kada sam prvi put odbila odnos, 
rekao je da sam pala na njegovom ispitu. 
Bojala sam se da ću ga izgubiti, pa sam pri¬ 
stala na ponovne odnose. Osjetio je moju 
mekoću i shvatio da može dobiti sve Što 
želi. Svakim danom je ljubav blijedila. 
Osjećala sam da je blizu kraj. S tim se 
nikako nisam mogla pomiriti. Išla sam i 
borila se protiv sebe, svoje savjesti. Počeo se 
ponašati kao zvijer. Dao mije povoda za kraj 
i jednostavno smo se prestali viđati bez 
dogovora. Proživjela sam velike traume. 
Sreli smo se nakon dugo vremena. Strašno 
se promijenio. Dugo sam se pitala je li to 
onaj isti čovjek. Proživjela sam gorko 
iskustvo i takvo ne bih nikome poželjela. 
Mnogo sam naučila. Zato sam u budućnosti 
odlučila hodati bez poljubaca kako bi nam 
ljubav stalno rasla. Molim za budućeg muža 
i nadam se da će se brzo pojaviti. 

21. Treba imati hrabrosti 

Hodanje bez poljubaca... Nezamislivo je 
svim mojim prijateljicama. Ne usudim se ni 
upitati ih zašto, jer je razlog jednostavan ... 
pa većina ih je imala spolne odnose s mladi¬ 
ćima. Možda bi se nekolicina složila s vama, 
ali to ne tvrdim. Mi djevojke nemamo hra¬ 
brosti to reći čak ni prijateljicama, a kamoli 
mladićima. Bojimo se da nas ne ismiju, da 
nas ne izbace iz društva. Želimo biti dio 
njihova društva. Znamo da je to istina što 
pišete. Ne znam zašto mnoge djevojke žele 
to i provjeriti. A kada to probaju i prođu, 
ostaje samo bol. Stvorena rana nam se 
duboko usječe u srce i treba dugo, dugo 
vremena da zacijeli. 

22. Tuđe iskustvo kao pouka 
Slučajno sam upoznala oca Vatroslava 
jedno ljeto dok sam hodala s jednim mla¬ 
dićem. Bila sam na najboljem putu nezdrava 
hodanja s kobnim završetkom. Iznijela sam 
mu svoj problem, koji još tada nisam sma- 

trala da je problem. Kod svakog sam raz¬ 
govora gutala suze, jer sam bila rastrgana 
između zdravog i nezdravog hodanja U dubini 
duše znala sam - osjećala, daje prvo ispravno, 
ali još nisam bila dovoljno čvrsta da prekinem 
svoju nezdravu vezu. 

Počela je škola Morala sam puno učiti, pa 
sam tako sve više zanemarivala dečka i 
konačno prekinula s njim. Bili su to teški dani 
za mene, jer sam strašno bila vezana za njega i 
jako sam se teško pomirila s prekidom te veze. 
Tada još nisam bila ni blizu prihvaćanja 
zdravog hodanja te sam oca Vatroslava gledala 
kao nekog tko je razbio moju »savršenu vezu«. 
Čitavu jednu dugu godinu sam se kolebala 
između zdravog i nezdravog hodanja. Nijedna 
moja »prijateljica« nije željela prihvatiti 
hodanje bez poljubaca, pa sam tako i ja mislila 
da to hodanje jest za staromodne i 
konzervativne. No ipak, kada bih upoznala 
nekog dečka, to bi nakon nekog vremena 
trebao slijediti poljubac, ponašala sam se 
»staromodno i konzervativno«, te ne bih ipak 
dopustila poljubac. U meni je još uvijek 
postojalo kolebanje te nisam željela učiniti 

nešto zbog čega bih se kasnije kajala dok ne 
budem sigurna u svoje mišljenje. 

Malo po malo ipak sam počela prihvćati 
»teoriju« o hodanju bez poljubaca. 

Jedno poslijepodne je došao opet k nama 
otac Vatroslav te smo kao i obično raz¬ 
govarali. No ovaj put je bilo drugačije. Sve 
sam to ozbiljnije shvatila, a razgovoru su 
prisustvovali i moji roditelji. U jednom se 
trenutku moj otac odvažio otvoreno mi reći 
svoje mišljenje. Bilo mi je to jako važno, jer 
je on vrlo zatvorena osoba i rijetko iznosi 
svoje osjećaje. Toga puta je zaista otvoreno 
potvrdio »teoriju« oca Vatroslava. Te očeve 
riječi su me zaista zapanjile, ali i učvrstile 
moju vjeru u zdravo hodanje, jer mi je bilo 
iznijeto mišljenje jednog muškarca koji je 
bio mlad i sve to proživio, a povrh svega - 
on mi je otac. Sada, dok se prisjećam tih 
riječi, zapravo uviđam, da je sve to spavalo 
u dubini očeve duše. Sve je to on znao 
čitavo vrijeme, ali sam ja tek sada bila 
dovoljno zrela da mi to kaže. Tek sada ja to 
mogu shvatiti. Moje prihvaćanje je znatno 

poraslo, ali onaj mali tračak sumnje, kao tm 
u oku još je uvijek postojao. 

Tada sam upoznala jednu djevojku s 
kojom sam o tome razgovarala. Ona mi je 
iznijela svoje »gorko« iskustvo. Taj 
razgovor bio je presudan za mene, jer sam 
upravo tada uklonila sve sumnje i kolebanja. 
Lijepo je to čuti kada otac Vatroslav o tome 
priča, ali je uvjerljivije kada ti to isto kaže 
netko, tko je to »osjetio na svojoj koži«, 
netko tko te neće ismijati, već će ti dati 
podršku, netko tko ti je srodna duša kao ova 
prije spomenuta djevojka. 

23. Istina koja je potrebna 

Već sam 26 godina u braku sa svojom 
suprugom. Brak nam je očuvala i bdjela nad 
njim molitva, obiteljska i osobna. 

Ima li što svećenik reći o hodanju mla¬ 
dića i djevojaka? - odgovaram: Ima! I to vrlo 
mnogo, jasno i glasno! U pravi trenutak, 
kako je to napisano na ovoj knjižici. 

Bilo bi vrlo korisno, poslije svakog sata 
vjeronauka s mladima razgovarati o temi 

ove i sličnih knjiga. Mladi žude za takvim 
dijalozima. Vidim to na primjeru svoje djece 
(dvije odrasle kćeri) i njihovih prijatelja Traže 
istinu, čvrsti oslonac, izvorište pravih 
informacija gdje se mogu uvijek napajati. 
Traže istinu koja im je potrebna u borbi protiv 
dvostrukog morala u školi, na ulici i raznim 
sredstvima informiranja 

Znadem, kada su jedno vrijeme moja djeca 
pronašla vjeronauk • vodio ga je jedan divni 
mladi salezijanac - gdje su bile prisutne teme 
slične onima iz Vaše knjižice - dogodio se 
»paradoks«. Mlade nije trebalo poticati na 
vjeronauk. Obratno. Trebalo ih je tjerati s 
vjeronauka. Vrijeme im je uvijek prebrzo 
prošlo. Zašto? Kada se riješi problem čistoće 
mladenačkog srca. Božja se riječ za njega 
lijepi. Tek se tu zatvara lanac života mladića i 
djevojaka. Inače puca. Mladi bježe od 
vjeronauka, bježe od istine da umire savjest. 
Svi odbjegli mladi od vjere i vjeronauka, koje 
sam u životu poznavao - kapitulirali su upravo 
u toj točki - čistoći srca Otvorili su vrata zlu, 
zlu svoje mladosti, svoje buduće obitelji, 
svoje djece, a time i svoga naroda. 

Zato za inat zlu, neka bude još mnogo 
izdanja s još mnogo povratnih informacija 
ove Vaše dragocjene knjižice. 

24. Neuspjeh iz neznanja 

Knjižica »Hodanje mladića i djevojke« 
moju je pažnju privukla svojom velikom 
jednostavnošću. U moj život unijela je 
radost i duboku sigurnost! U njoj sam 
pročitala ono što sam oduvijek željela čuti, 
pročitati... Knjižica je odgovorila na pitanja 
koja si postavljam od dana kada sam 
izgubila ono najdragocjenije što jedna 
djevojka može imati - nevinost - gdje su 
korijeni istinske ljudske sreće, kako pronaći 
put do prave ljubavi?! 

Kao vrlo mlada djevojka, gotovo djevoj¬ 
čica, stradala sam na području čistoće. Moj 
prvi mladić i ja smo hodali s poljupcima i 
maženjima. Imali smo i odnos. Nedugo 
zatim me ostavio. Ostala sam sama, duševno 
slomljena ... Nije bilo radosti, nije bilo sreće 
... Samo razočaranje, tuga i očaj. I u svim 
kasnijim vezama sam se pitala zašto se mla- 

mladići ne zaustavljaju na poljupcima i ma¬ 
ženjima, nego idu dalje - žele odnos. Nava¬ 
ljuju, postaju divlji, grubi, okrutni . . . S 
vremenom djevojkama takvo ponašanje 
mladića postaje strašno duševno opterećenje. 
I ja sam se slično osjećala - duševno 
nespremna za takav čin. I svaka je veza bila 
prekinuta. 

U dobi iznad 20-te godine uzimam u 
ruke ovu knjižicu (istina ne po prvi put). 
Sada je ne ostavljam da skuplja prašinu na 
polici, već se ozbiljno unosim u gorka is¬ 
kustva mnogih djevojaka koje opisuju svoja 
stradanja. Napokon shvaćam da je neznanje 
glavni krivac mom ponovnom neuspjehu s 
novim mladićem, kojeg, moram priznati, 
smatram zaista posebnim. Nismo se dugo 
poznavali. Svega nekoliko dana. No, i za 
tako malo vremena u našim pogledima se 
rađalo nešto važno, nešto više, dublje . . . 
Nismo si znah riječima objasniti, opisati što 
se događa. Pri svakom susretu osjećali smo 
se nekako posebno. Nismo tada ni bili svjes¬ 
ni toga koliko se duševno bogatstvo pre¬ 
lijevalo iz jedne duše u drugu. Osjećali smo 

se jednostavno - svakim susretom sve pot¬ 
puniji, sve ispunjeniji nekom čudesnom 
snagom. Pogledi su zadirali sve dublje u 
naše duše, čemu su u mnogome pridonijeli 
naši dugi razgovori. Nedugo zatim, počeli 
smo hodati. Ali, s poljupcima, maženjima ... 
Svakim smo danom sve manje razgovarali. 
Osjećala sam da smo prelaskom na tjeles¬ 
nost blokirali rast one prvotne duševne priv¬ 
lačnosti. Gasnule su iskrice koje su se ras¬ 
plamsavale sve dok nismo svoju, tek rođenu 
ljubav, počeli izražavati kroz tjelesne ugode. 
Takvo hodanje je djetinjasto, takva ljubav je 
nezrela i brzo gasne. Sve smo se brže i više 
udaljavali jedno od drugog. Nisam se ipak 
mirila s okrutnom zbiljom. Nakon 8 godina, 
mogu samo Bogu zahvaliti što mi je tog 
mladića poslao, jer sam ponovo došla do 
vas. Uz knjižicu i vaše savjete, naše duge 
razgovore, spoznala sam konačno smisao 
žrtve. Shvatila sam daje ljubav, prava i zrela 
ljubav, osjećaj koji se mora učiti kroz samo- 
kontrolu, suzdržavanje, kroz odricanje, 
lišavanje i oslobađanje onog drugog. Sada 
znam da je put ljubavi, opisan u knjižici. 

jedini pravi put do sreće, jer čovjek je na 
ovoj zemlji sretan ako je u duši zadovoljan. 

Djevojkama preporučujem da hodaju s 
mladićima bez poljubaca i maženja ... Teško 
je, ali se isplati! Svaki normalni mladić će 
pristati na takvo hodanje. I izdržat će sve 
unutarnje napore, napetosti i muke, da bi 
zajedno uzgojili najljepši plod, a to je ljubav. 
Svojim pristankom na samo duševnu pove¬ 
zanost u hodanju, mladić se odlučuje na 
zdravo i čisto. On tek tada ozbiljno prihvaća 
djevojku koju počinje cijeniti iznad svega 
zbog njene iskrenosti i povjerenja koje mu 
poklanja, zbog toga što mu daje slobodu 
izbora, a ne nastoji ga pod svaku cijenu 
vezati uz sebe. Svakim novim susretom te se 
dvije duše upoznaju sve više, postaju sve 
bliže, dok se ne sliju u jedinstvo, u 
međusobno duševno srastanje, te obogaćuju 
svoju okolinu ljubavlju koja iz njih zrači. 
Iskazivanje nježnosti i međusobno darivanje 
neka čuvaju za brak. Dok hodam vrijedi 
pravilo: 

- Voljeti se, znači - razumjeti se ... A 
razumjeti se, znači biti spreman shvatiti 

80 



drugoga, ali i sebe otvoriti drugome. To se 
postiže, prije svega, iskrenim razgovorom. 


25. Više susreta - manje poroka 

Petnaestogodišnjakinja ovako komentira 
knjižicu: 

- Za knjižicu ne bih mogla reći da je 
popularna, ali je tražena. Smatram da bi 
trebalo biti više susreta s mladima na kojima 
bi se otvoreno razgovaralo o njihovim pro¬ 
blemima koji ih muče. (Smanjio bi se broj 
pobačaja, side, alkohola, droge i blud¬ 
ni štva.) 


26. Za mene je ljubav ispunjenje 

Ovo neće biti istinski komentar - stoga 
navodnici. Na autentični tekst knjižice os¬ 
tajem bez komentara. 

Ali, uvijek je najteži početak. 

Pisati o sebi mnogo je teže nego se čini. 
Imam 20 godina, završila sam školu i imam 
zvanje u rukama - učiteljica sam. Trenutno 

bez posla - ali ne i besposlena. Dajem in¬ 
strukcije i svašta radim usput. Otvorena sam i 
komunikativna, nekima se činim i neozbiljna, 
ali me ne poznaju. To je samo kora, izvanjsko. 

Ja sam prije nešto više od 2 godine hodala 
s mladićem (starijim godinu dana). Hodali smo 
kraće vrijeme (3 mjeseca). I on je želio više od 
šetnji, razgovora, držanja za ruku . . . 
Zaprijetio je napuštanjem, ali ja nisam 
popustila. Ne samo da sam premlada (to sam i 
sada) već se to kosi s mojim shvaćanjem. (Ja 
nisam odgojena na takav način. Moja mama i 
baka bile su čiste i netaknute prije braka I ja 
to kanim). Napustio me, ali ja sam ostala 
dosljedna sebi (i dostojanstvena). Znam što 
želim i ustrajat ću. Ostat ću takva i zadržati 
dostojanstvo. Udat ću se i imati djecu (barem 
troje) samo neka bude mira (Pa će biti i 
ljubavi). Za mene je ljubav ispunjenje. Ljubav 
ispunjava svakoga Početak i kraj života 
obilježava ljubav. (Ono najčistije što te 
prožme). Ali s ljubavlju se ne rađa već se uči 
ljubiti (u roditeljskom domu). Ljubav je 
davanje, čisto i potpuno, cijelog sebe. Potpuno 
spoznavanje nalazi se u činu ljubavi: taj čin 
nadilazi misao, nadilazi riječi. 

Tko se može voljeti - tko se voli? Mama 
i tata (od kojih si dobio-la život u zalog), 
sestre, braća... 

A najviši oblik ljubavi u kojem dolazi do 
sjedinjenja, stapanja dvaju bića je bračna 
ljubav. Ljubav žene i muža potrebna je 
svijetu... 

»Bez zemlje, kako bi svijet i drvo cvali? 
Što bi tada nebeska voda i toplina proizvele? 

Kao što je Bog stavio želju u muškarca i 
ženu s ciljem da bi svijet bio sačuvan putem 
njihova sjedinjenja« (Rumi). 

Doživjeti potpunu ljubav i ostvariti brak 
u kojem će se i dalje razvijati i jačati ljubav, 
nije teško ako su obje osobe dobro priprem¬ 
ljene za brak. 

(Djevojka mora sačuvati svoju čistoću - 
jer poštujući sama sebe - može i očekivati 
poštovanje od mladića te budućeg muža). 

S vjerom u ljubav, sebe - Boga koji će 
mi dati i daje sve... 

27 . Roditelji vam žele sreću 

Kao roditelj dvoje odrasle djece dajem 
punu podršku vašoj knjižici »Hodanje mladića 
i djevojke«. Njezina važnost i veličina ne 
nalazi se u broju i veličini stranica, već je od 
neprocjenjive vrijednosti poruka koju 
upućujete mladima. Osnovna i temeljna 
poruka je hodanje bez poljubaca. Dragi mladi, 
čovjek sam već blizu 50-tih godina, i kao što 
rekoh otac dvoje djece. Budite sigurni da vaši 
roditelji žele da budete sretni ljudi. Da biste 
bili sretni u bračnoj zajednici, osnovni je uvjet 
da u predbračnom hodanju hodate bez 
poljubaca i tako se zaštite od tragičnih 
posljedica hodanja s poljupcima i svim ostalim 
što iza poljubaca slijedi. Nema veće sreće za 
roditelje nego kada vide da su im djeca sretna, 
niti veće nesreće ako gledamo u nesreću svojih 
bližnjih, a ne možemo im pomoći. Dragi 
mladi, odrecite se poljubaca prije braka. 
Učinite tu malenu žrtvu za veliku sreću i 
mogućnost da se vaša ljubav razvije. To je vaš 
osobni doprinos u izgradnji svoje osobne sreće 
i šire gledano vaš doprinos za izgradnju boljeg 

svijeta za kojim vapimo. Neka vas Bog 
blagoslovi u tom nastojanju! 

28. Veza se počela raspadati 

Mislim da je to danas jako veliki prob¬ 
lem i da mladi dosta neozbiljno shvaćaju 
samo značenje ljubavi. Gotovo da svi idu 
prema tjelesnoj ljubavi, a da i ne pomisle na 
duhovnu ili čistu ljubav. Duhovna ljubav je 
nešto više. Jedino u takvom obliku može se 
vremenom rasti i cvjetati. Danas manje više 
mladići u djevojkama vide objekt požude. 
Mladići se često koriste trikom da djevojku 
navedu na krivi put. Većina djevojaka srlja u 
propast, jer misle da će ih mladići ostaviti 
ako im ne poklone svoje tijelo. Pri tome ne 
razmišljaju da je zapravo djevojačka nevi¬ 
nost najveće blago koje posjeduju. Protivno 
tome, kada dođe vrijeme za udaju, od njih se 
zahtijeva, tj. očekuje da u brak uđu čiste - 
nevine. Djevojka bi trebala biti ta koja će 
natjerati mladića da se dolično ponaša. Iako, 
danas postoje slučajevi da djevojka čak na- 

vede mladića na takvo nešto i to samo iz 
pakosti ili ljubomore. 

Imala sam mladića s kojim sam hodala 
gotovo šest mjeseci. Nije bilo intimnih odnosa, 
ali je gotovo od prvog dana bilo poljubaca i 
zagrljaja. On je bio u vojsci i vikendom je 
dolazio kući. Kada smo izlazili, nikad nismo 
bili sami, uvijek smo bili u društvu. Preko 
drugih sam saznala da me vara, da takoreći na 
svakom uglu ima drugu. Nisam im odmah 
povjerovala, ali me nešto ipak kopkalo, što mi 
nije dalo mira i otvoreno sam ga o tome pitala 
On je mimo odgovorio da to nije istina Ni 
sama nis am znala što da radim. Od toga 
trenutka se vaza počela polako raspadati. Tada 
sam razmišljala da li da ga ostavim ili ne. Ipak 
nisam to učinila Nakon toga nije prošlo ni 
mjesec dana i tada mi je otvoreno priznao daje 
spavao s drugom djevojkom i da je ona 
navodno trudna Zatim je rekao da pokušam 
razumjeti kako dečko ne može imati samo 
jednu djevojku. Takvo njegovo razmišljanje 
nikako nisam mogla shvatiti. Na kraju me je 
pitao jesam li ga ikad voljela Najprije sam 
dobro razmislila i odgovorila mu: Znaš u 
životu nisam nikada bila ni u koga zaljubljena 

Na početku sam mislila da je to prava i 
iskrena ljubav, što se ispostavilo potpuno 
pogrešno. Sad sam saznala daje to bila samo 
mladenačka zaljubljenost. Tek sada sam 
uvidjela da sam pogriješila i bilo mi je žao 
što sam mu poklonila svoje poljupce. 
Shvatila sam da je on želio samo tjelesne 
užitke, a kako mu ja to nisam pružila, otišao 
je. Ja sam ljubav drugačije shvatila. To bi 
trebalo biti razumijevanje i shvaćanje, 
trebalo bi biti prije svega neke vrsti prija¬ 
teljstvo, a ne samo tjelesno zadovoljenje. 
Mislim daje to tjelesno zadovoljstvo 
rezervirano supružnicima i da je jednom od 
načina da njihov brak uspije to da budu 
oboje zadovoljni. 

29. Mladom biću treba nježnosti 

- U Vašoj knjižici našla sam odgovor na 
stvari o kojima sam razmišljala i koje su bile 
u meni. Međutim, nisam imala potvrdu ni od 
koga na to svoje mišljenje. To mi je bilo 
potrebno i to sam našla. Knjižica je vrlo 
sažeta i kompakt 

Slažem se o hodanju bez poljubaca, jer 
sam sama doživjela tragedije u svom dosa¬ 
dašnjem životu koje su se duboko urezale u 
moju dušu i moj um i koje su stvorile neke 
blokade u meni. 

Mislim da mnogi mladi srljaju. Smatram 
da postoji više razloga. Navela bih samo 
dva: roditelji i današnja civilizacija. 
Mladom biću treba nježnosti koju mu 
roditelji zbog prezaposlenosti ne stignu 
pružiti, pa onda traži nježnosti od suprotnog 
spola, što je štetno ako je to prije braka. 

ZAKLJUČAK 

Toliki primjeri mladih koji stradavaju, 
potakli su me da unesem samo neke koje 
sam susretao kroz niz godina rada. Ovi iz¬ 
neseni primjeri hodanja mladića i djevojaka 
naših dana dostatne su pouke mladima. Jedni 
prihvaćaju takvo hodanje, a drugi se ljute i 
bune. Posljedice sami snose. Primjeri su 
uzeti iz života, a ne iz romana i priča. Pisani 
su da koriste i pomognu mladima da hodaju 
veselo i sretno te da usreće u braku jedno 
drugo, ali i djecu koja dolaze. 

Više o radosnoj, bračnoj i darežljivoj lju¬ 
bavi mogu zainteresirani čitati u mojoj 
knjižici Bitne oznake bračne ljubavi koja je 
na neki način nastavak ove knjižice! 

PLODOVI HODANJA 
MLADIĆA I DJEVOJKE 



Kada pred sobom imam obitelji, tj. mu¬ 
ževe i žene koji su u rastavi, pred rastavom i 
nakon rastave, onda ne mogu da se neza¬ 
interesirano obazrem na njihove prve dane 
hodanja i pripreme za brak. Gotovo svi koji 
dolaze da srede svoj brak, nisu hodali kako 
treba. Zato u cmo-bijeloj tehnici iznosim 
svoja 25-godišnja zapažanja. Izbor je na sva¬ 
kom mladiću, a poglavito to mora ozbiljno 
shvatiti djevojka, jer su plodovi zdravog ho¬ 
danja vrlo slatki, dok su plodovi nezdravog 
hodanja vrlo gorki. 


DOBRIPLODOVI 

1. Sloboda do samog vjenčanja, ako se ho¬ 
da bez poljubaca i svega što iz poljubaca 
izlazi i što biva nakon poljubaca. 

2. Mimo hodanje - bez straha. To je rajsko 
hodanje za djevojku. Ono pomaže da 
mladić donosi odluku uzimanja 
djevojke, tj. predlaže brak. To i jest 
svrha hodanja. Neke su mi žene kazale. 

koje su ipak prihvatile takvo hodanje 
kao djevojke, da su im to najljepši dani u 
životu. 

3. Oboje otkrivaju svoju dušu i srce. 
Doživljavaju bogatstvo druge osobe. 
Prestaju tajne prijašnjeg života, pa kakav 
bio god. Sve se oprašta ljubljenoj osobi, 
kao što joj se sve povjerava. 

4. Rast njihove prave i zdrave ljubavi - 
duševno je tako jak da to mnogi primje¬ 
ćuju i čak im to govore, tj. da se sve više 
vole, makar nema tjelesnih elemenata u 
toj ljubavi. 

5. Hodanje traje od 6 mjeseci do godinu 
dana. Kroz to vrijeme mladić i djevojka 
upoznaju svoju, tj. buduću narav bra¬ 
čnog druga i donose konačne, tj. životne 
odluke za ili ostavljaju jedno drugo 

6. Djevojka postaje jača od svih mladiću 
najbližih osoba, stoje neobično važno za 
budući bračni život ne samo njih dvaju 
nego i za potomstvo, tj. da budu jedno 
srce i u odgoju djece. 

7. Djevojci je budući muž prvo dijete. Njoj 
za ljubav se kadar odreći alkohola, droge 

pušenja i ostalih mana koje ima. Ako je 
sklon ljubomori, ona ju je kadra iz¬ 
liječiti. 

8. Takva hodanja mogu biti i dulja, što se 
redovito događa kod studenata, ah mis¬ 
lim da nije preporučljivo više od dvije 
godine, jer je ljudska slabost vrlo velika. 

9. Rezultati rada i studija su bolji, što je 
itekako dobro za buduću obitelj. 

10. Čisto hodanje pomaže da roditelji sutra 
svojoj djeci mogu mimo gledati u oči i 
biti im živi primjer da je moguće čestito 
hodanje. 

11. Čisto hodanje pomaže zdravu suzdrža¬ 
vanju, je će i u braku biti i doći razdoblje 
da neće smjeti bračno živjeti. Tako već 
za vrijeme hodanja postavljaju temelje 
vjernosti u braku. 

LOŠIPLODOVI 

1. Ako se hoda s poljupcima i svim što 
iza toga slijedi, velika je opasnost da 
se mladi zaraze najtežim spolnim 
bolestima a i sidom. 

2. Velika su duševna opterećenja. 

3. Stradavaju živci kao i kod onih koji u 
braku čine preljube. 

4. Mladići i djevojke nam se ne žene i ne 
udavaju, pa imamo u našem kraju i u 
cijeloj Hrvatskoj epidemiju starih mladi¬ 
ća i djevojaka i u selima i u gradovima. 

5. Postavljaju se loši i slabi temelji za brak, 
koje često ruše sa strane, pa čak i 
najbliži u kući, koji bi trebali pomoći 
mladom bračnom paru. 

6. Neželjene trudnoće se javljaju, pa mnogi 
mladi posižu za najgorim rješenjima, 
ubijajući vlastitu djecu, tj. abortusima se 
»rješavaju« novih života. 

7. Lako se javlja ljubomora i nepovjerenje, 
što ogorčava i hodanje i brak, ako ga se 
uopće sklopi. Tu najviše trpe i najteže 
prolaze djeca, koja često vide svađe svo¬ 
jih roditelja. 

Svatko ima izbor, pa neka izabere što 
više želi, ali će u izboru pokazati svoju zre¬ 
lost i odgovornost za sebe, za svoj budući 
brak, za sreću ovdje i u vječnosti. 

Molitva mladića za djevojku! 

Bože, molim Te za svoju djevojku - bu¬ 
duću ženu! Daj da mi bude anđeo čuvar 
cijelo vrijeme hodanja pomažući mi da raste 
Tvoja ljubav u srcima našim, te da se nastavi 
u braku radosnim darivanjima budeći nove 
živote. To Te molim po Kristu Gospodinu 
našem. 

Amen. 


Molitva djevojke za mladića! 

Bože, molim te za svog mladića - budu¬ 
ćeg muža: Udijeli mu klicu svoje mudrosti 
da kroz naše hodanje u nama raste pošto¬ 
vanje i Tvoja ljubav i nastavi se taj rast u 
braku kada ćemo radosnim darivanjem bu¬ 
diti nove živote. To Te molim po Kristu 
Gospodinu našem. 

Amen. 

DJEVOJKA S BISERIMA (H. R. Haggard). Zanimljiv i 
napet roman iz života prvih kršćana. U njemu je 
najljepši opis razorenja Jeruzalema. Čita se u jednom 
dahu. 

FABIOLA (N. VViseman). Prvi roman o kršćanskim 
mučenicima. Rimska djevojka Fabiola suočena sa 
stradanjima kršćana, njihovom nepokolebivom vjerom i 
posvemašnjim svjedočenjem za Krista i sama se 
oduševljava za kršćanstvo. 

VESTALKA (A. de la Grange). Uzbudljiva knjiga o 
kršćanskim mučenicima. Radnja je veoma dramatična i 
napeta, povezana uz život rimskih vestalki koje su 
služile u poganskim hramovima. 

ŽRTVA ISPOVJEDNE TAJNE (J. SpiHman). Nedužni 
svećenik u jednoj župi u Francuskoj optužen je i osuđen 
na izgnanstvo i robiju. Nije se mogao braniti jer je čuvao 
ispovjednu tajnu. Tek kasnije, pravi krivac, ubojica 
prizna de javno svoj zločin i time posvjedoči župnikovu 
nedužnost. Potom se krivo osuđeni vraća u velikom 
slavlju u svoju župu. 

PUTOVI K ČOVJEKU - Metode upoznavanja ljudi. Tu 
su glavne teme: Čovjek u zapažanju samoga sebe; 
čovjek u svojem uživljavanju u druge; čovjek u svojim 
postupcima; čovjek u svojim djelima; čovjek u svojoj 
podsvijesti, čovjek u svojem izražavanju. 

Ljubav je osjećaj koji se mora učiti. 


Moći se lišiti, pustiti, pripada onom 
najvažnijem u ljubavi. Nauči li se to 
umijeće, ljubavni su se jadi isplatili. 

Suzdržavanje pridonosi da ljubav 
sazrije. Nezrela ljubav koja ništa neće 
učiti, sebična je. Takva je ljubav u djece - 
ljubav koja traži i hoće imati: i to smjesta. 
Ona ne podnosi napetosti i ne trpi prepre¬ 
ke. Ona traži, uzima i pokušava vladati. 
Zrela ljubav ne pokušava vladati drugim, 
ona ga oslobađa. 

Ljubavni se jadi isplate, jer nas ništa ne 
priprema bolje za brak nego oni. Bračna 
ljubav jest ljubav koja je naučila lišiti se i 
odreći. 

Dao Bog da ova knjižica pripomogne 
mladima u vrijeme upoznavanja i hodanja 
sazreti u iskonskoj duhovnoj ljubavi. 

